Äishelleg

Zu den Äishellegen, och nach gestreng Häre genannt, zielen e puer Namensdeeg vu chrëschtlechen Hellegen am Mee op deenen – verschiddene regionale Bauerereegelen no – de leschte Frascht vum Fréijoer méiglech ass. Se zielen zu deenen Hellegen, déi d'Leit aus Suerg ëm d'Wieder veréiert hunn.

D'Namensdeeg bezéie sech op de julianesche Kalenner (jK). Wéinst der Kalennerreform vu 1582 leien déi Deeg am gregorianesche Kalenner ronn 10 Deeg no den Namensdeeg.

 D'Äishelleg an hir Namensdeeg 
Datum (jK)Äishellegen11. MeeMamertusBëschof, 5. Joerhonnert12. MeePankratiusMärtyrer, 3./4. Joerhonnert13. MeeServatius4. Joerhonnert14. MeeBonifatiusMärtyrer, 4. Joerhonnert15. MeeSophieMärtyrerin, 4. Joerhonnert

 Wéi vill Äishelleg? 
An der kathoulescher Kierch zu Lëtzebuerg, gradewéi z. B. a Süddäitschland, an Éisträich oder am däitschen Deel vun der Schwäiz gëtt allgemeng vun den dräi Äishellege geschwat (de Mamertus ass net derbäi) no deenen nach dat „kaalt Sophie“ derbäi kennt.

An Norddäitschland, wou de Mamertus den éischten Äishellegen ass, geet et een Dag éischter un. Dat kann domat gedeit ginn, datt déi kal Loft déi aus dem Norde kënnt heiansdo en Dag méi spéit am Süden ukënnt.

An de méi kale Regiounen (Ardennen, bannenzeg Normandie, Hauts-de-France, Allier, …) gouf an der Zäit och nach Frascht bis uganks Juni festgestallt. Dowéinst zielen an deene Regiounen och nach den hellegen Ivo (19. Mee), den hellege Bernardin (20. Mee) an den hellegen Urbain (25. Mee) zu den Äishellegen.

 Bauerereegelen a Spréchwierder 
Am Laf vun der Zäit hu sech verschidde Bauerereegelen a Spréchwierder entwéckelt, déi sech op d'Äishelleg bezéien:

 De Pankratius, Servatius a Bonifatius maachen zu dräi e klenge Wanter;
Planz ni virum kale Sophie;

 Um Spaweck 

 Thibaut Goetz, Déi dräi Äishelleg: Legend oder nach ëmmer Realitéit? op www.moien.lu, 11.05.2021, gekuckt den 12.05.2021
 D'Äishelleg sinn dëst Joer pénktlech op eldo.lu, gekuckt den 12.05.2021
Déi Äishelleg Podcast op castbox.fm, gelauschtert den 12.05.2021
Déi 3 Äishelleg am „De Panewippchen 1/1996“, gekuckt den 12.05.2021

Aishelleg